L 137/50
SL
Uradni list Evropske unije
25.5.2023
3.2.3
Sorazmernost pomoči
3.2.3.1
Spl oš n i pog oj i
76.
Da bi se kakršna koli pomoč za R&R&I štela za sorazmerno, mora biti njena višina omejena na najnižjo vrednost, potrebno za izvedbo dejavnosti, ki prejema pomoč.
3.2.3.1.1 Največje intenzivnosti pomoči
77.
Za zagotovitev, da je raven pomoči sorazmerna z nedelovanjem trga, ki ga namerava obravnavati in ovira izvajanje dejavnosti R&R&I, ki bodo sprožene z zadevnim ukrepom pomoči, mora biti pomoč določena v skladu z vnaprej določenim sklopom upravičenih stroškov ter omejena na določen delež teh upravičenih stroškov (v nadaljnjem besedilu: intenzivnost pomoči).
Intenzivnost pomoči je treba določiti za vsakega upravičenca do pomoči, vključno s sodelovalnim projektom.
78.
Da se zagotovijo predvidljivost in enaki pogoji delovanja, Komisija uporablja najvišje intenzivnosti pomoči za pomoč za R&R&I, ki se določajo na podlagi treh meril: (i) bližine pomoči do trga, ki se uporablja kot približek za pričakovane negativne učinke in potrebo po pomoči, ob upoštevanju morebitnih večjih prihodkov, ki jih je mogoče pričakovati od dejavnosti, ki prejemajo pomoč; (ii) velikosti upravičenca, ki se uporablja kot približek za veliko večje težave, s katerimi se soočajo manjša podjetja pri financiranju tveganega projekta, ter (iii) resnost vsakega nedelovanja trga, kot so pričakovani zunanji učinki glede razširjanja znanja.
Zato bi morale biti intenzivnosti pomoči za dejavnosti, povezane z razvojem in inovacijami, na splošno nižje kot za raziskovalne dejavnosti.
Ti premisleki se podobno uporabljajo za intenzivnost pomoči za preskusne in eksperimentalne infrastrukture, ki bi po definiciji zagotavljale predvsem storitve podjetjem za dejavnosti R&R, ki so bližje trgu.
79.
Upravičeni stroški za vsak ukrep pomoči iz tega okvira so določeni v Prilogi I.
Če projekt R&R obsega različne naloge, mora biti vsaka naloga, ki izpolnjuje pogoje, uvrščena v kategorije temeljnih raziskav, industrijskih raziskav ali eksperimentalnega razvoja (57).
Pri razvrščanju različnih dejavnosti glede na ustrezno kategorijo (58) se bo Komisija sklicevala na lastno prakso ter na posebne primere in pojasnila iz priročnika organizacije OECD iz Frascatija (59).
80.
Upravičeni stroški za R&R&I se podprejo z najnovejšimi razpoložljivimi dokumentarnimi dokazili, ki so jasna in natančna.
Dodatni režijski stroški in drugi stroški za tekoče poslovanje, vključno s stroški materiala, zalog in podobnih proizvodov, ki nastanejo neposredno zaradi projekta, se lahko izračunajo tudi na podlagi pristopa poenostavljenega obračunavanja stroškov v obliki pavšalne stopnje do 20 %, ki se uporabi za skupne upravičene neposredne stroške projekta R&R, opredeljene v Prilogi I, točke (a) do (d) in (g), za projekte R&R v zvezi z zdravjem.
V tem primeru se stroški projekta R&R, ki se uporabljajo za izračun posrednih stroškov, določijo na podlagi običajnih računovodskih praks in zajemajo samo upravičene stroške projekta R&R, navedene v Prilogi I, točke (a) do (d) in (g), za projekte R&R v zvezi z zdravjem.
Za projekte, sofinancirane v okviru programa Obzorje Evropa, lahko države članice za izračun posrednih stroškov projektov R&R uporabijo metodologijo programa Obzorje Evropa za poenostavljeno obračunavanje stroškov.
81.
Največje intenzivnosti pomoči, ki se na splošno uporabljajo za vse upravičene ukrepe R&R&I, so določene v Prilogi II (60).
Če v okviru ni določeno drugače, bo Komisija pri svoji oceni kategorij ukrepov, ki jih je treba priglasiti, upoštevala vse intenzivnosti pomoči, ki se uporabljajo za ukrepe R&R&I v skladu z uredbo o splošnih skupinskih izjemah.
(57) Za to razvrščanje ni nujno, da sledi kronološkemu pristopu in se zaporedno premika od temeljnih raziskav k dejavnostim, ki so bližje trgu.
Zato lahko Komisija nalogo, ki se izvaja v poznejši fazi projekta, razvrsti med industrijske raziskave, medtem ko lahko za dejavnost, ki se je izvajala v zgodnejši fazi, ugotovi, da je eksperimentalni razvoj ali da sploh ni raziskava.
(58) V praksi velja, razen če se dokaže, da bi bilo treba v posameznih primerih uporabljati drugačno lestvico, da različne kategorije R&R ustrezajo ravnem 1 (temeljne raziskave), 2–4 (industrijske raziskave) in 5–8 (eksperimentalni razvoj) tehnološke pripravljenosti – glej Sporočilo Komisije „Evropska strategija za ključne omogočitvene tehnologije – pot do rasti in delovnih mest“ (COM(2012) 341 final z dne 26. junija 2012).
(59) Priročnik OECD iz Frascatija 2015: Smernice za zbiranje podatkov o raziskavah in eksperimentalnem razvoju ter poročanje o njih, kakor so bile spremenjene ali nadomeščene.
(60) Brez poseganja v posebne določbe, ki se uporabljajo za pomoč za raziskave in razvoj v kmetijskem in ribiškem sektorju, kakor je določeno v uredbi o skupinskih izjemah.